|  |  |
| --- | --- |
|  | **XVII. Nyárnyitó** **nemzetközi értékszámszerző****Sakkverseny** |

**Balatonföldvár, 2016. június 18–23.**

**A verseny helye:** Hotel Festival\*\*\*, Balatonföldvár, Rákóczi u. 32-40. A szálloda közvetlenül a Balaton partján fekszik, kertjében sportpályák (tenisz-, kézilabda-, foci-, tollaslabda- stb.), gyerekjátszótér, pingpongasztalok találhatók. A szállodának saját - külön térítés nélkül használható - parkolója van, valamennyi - 2 vagy 3 ágyas - szobája balatoni panorámás, erkélyes, fürdőszobás, képcsöves televízióval és hűtőszekrénnyel ellátott. A 3 ágyas szobák közül néhány pótágyazható. A hallban ingyenes a wifi internet-elérési lehetőség! Bővebben lásd a [www.hotelfestival.hu](http://www.hotelfestival.hu) honlapon.

**A verseny rendezője:** a Hűvösvölgyi Sakkiskola Sport Club (HÜSI SC).

**Résztvevők:** max. 2199 értékszámmal,versenyengedéllyel vagy FRD befizetéssel rendelkező sakkozók, korhatár nélkül.

**A lebonyolítás formája:** 6 fordulós svájci rendszer.

**Játékidő, tempó:** 70-70 perc+ lépésenként 30 másodperc többletidő zászlóleesésig. Várakozási idő 1 óra.

**A verseny programja:**

június 18-án, szombaton: 11.00 - 12.00, majd 12.30-13.00 beérkezés, regisztráció

13.10 - megnyitó

13.30 - 1. forduló

június 19-22-ig, vasárnaptól szerdáig naponta 15.30 - 2-5. forduló

jnlius 23-án, csütörtökön: 9.30 - 6. forduló

13.30 - eredményhirdetés

14.30 - 16.30 villámverseny

**Díjazás:** **garantált díjalap a befizetett nevezési díjak 50** **százaléka** (6 fődíj, különdíjak: a nagyobb létszámú kategóriákat – szeniorok, ifik, gyerekek, nők stb. - külön díjazva). Ezen belül **az I. díj garantáltan minimum 15.000.- Ft, legalább 40 induló esetén minimum 25.000.- Ft**.

**A holtversenyek eldöntése:** 1.) Buchholz-értékelés, 2.) Berger-Sonneborn-értékelés, 3.) progresszív pontszámítás, 4.) sorsolás.

Játszma közben, a játékosnál nem lehet sem mobiltelefon, sem bármi más olyan elektronikus eszköz, mely a verseny helyszínén sakk lépéseket produkálhat tulajdonosaik számára. Megengedett azonban az ilyen eszközök tárolása a játékosok táskáiban, míg azok kikapcsolt állapotban vannak. A játékos az ilyen eszközt tartalmazó táskát nem viheti magával sehová a versenybíró engedélye nélkül.

**Nevezési díj:** 2000 vagy magasabb FIDE értékszámmal rendelkezőknek 2000.- Ft, 1800-1999 FIDE értékszámmal rendelkezőknek 3000.- Ft, 1600-1799 FIDE értékszámmal rendelkezőknek 4000.- Ft, 1599 vagy alacsonyabb FIDE értékszámmal rendelkezőknek 5000.- Ft, FIDE értékszám nélkülieknek 6000.- Ft. **Nevezési díjkedvezmény**: ifiknek, nőknek, szenioroknak (60 év felett), Somogy megyeieknek, hüsiseknek (csak egy jogcímen) 1000.- Ft + a szállást sportkörünknél megrendelőknek további 1000.- Ft (tehát akár 2000 Ft/fő is lehet!).

**Nevezési cím:** HÜSI SC, 1028 Budapest, Gyöngyvirág u. 13., tel./fax: (36 - 1-) 397-1719, 398-7220, *E-mail:* husi-sc@t-online.hu. **Felvilágosítás**t a következő üzenetrögzítős **telefon**ok**on** adunk: **1-397-1719** vagy **20-934-3066**. Honlap: [www.husi-sc.hu](http://www.husi-sc.hu) .

**Nevezési határidő**: **lehetőleg előzetesen, írásban.** Helyszíni nevezést **jún. 18-án 13.00**-ig tudunk elfogadni, 2000.- Ft/fő pótdíj ellenében.

**A nevezésekben kérjük megadni:** a kért ellátást (pontosan meghatározva), valamint a FIDE azonosítószámot és értékszámot, ennek hiányában a pontos születési időt.

**Szállás és étkezés**: **A sakktábor II. turnusánál alkalmazott árakon és feltételekkel.** **Tételes árak: Szállás** 3 vagy 4 ágyas, hagyományos szobában 3000.- Ft/fő/éj,3 vagy 4 ágyas, részben felújított szobában (új fürdő, hagyományos szoba) vagy 2 ágyas hagyományos szobában 3500.- Ft/fő/éj, 3 ágyas, felújított szobában vagy 2 ágyas, részben felújított szobában**,** 4000.- Ft/fő/éj, 2 ágyas, felújított szobában4500.- Ft/fő/éj. **IFA** (18 év felettieknek**) 420.- Ft/éj. Étkezés** (felnőtt / gyerek adagok)**:** reggeli 750.- Ft / 500.- Ft, ebéd 1200.- Ft / 800.- Ft, vacsora 1050- Ft / 700.- Ft/adag. Bármilyen összetételű ellátás kérhető, naponta legalább egy étkezéssel. A szállásköltséget a teljes időszakra kell fizetni, az étkezést az előzetes megrendelés szerint.

**Kedvezmények:** egy iskolából, sportkörből (vagy akár családból is) **minimum 6 fő egyidejű** közös jelentkezése esetén **a szállásdíj 5 %-a,** az **előleg 2016. április 10-ig** történő befizetése esetén **a szállásdíj 10 %-a. Pótdíj:** amennyiben az előleg befizetése nem történik meg május 30-ig,ill. az azt követő jelentkezéseknél a visszaigazolás vételétől számított 3 munkanapon belül, 2000.- Ft/fő.

**Fizetési feltételek:** 30 %, de minimum a teljes nevezési díj előlegként a jelentkezéskor, a maradék a helyszínre érkezéskor. **A helyszíni fizetést SZÉP kártyával, ezen belül az étkezési részt Erzsébet-utalvánnyal is lehet teljesíteni.** Az előleget személyesen, átutalással, illetve a visszaigazoláskor megküldött csekken lehet befizetni.

Budapest, 2016. február 4.